এয়ার ইন্ডিয়া এক্সপ্রেস উড়ানের জরুরি অবতরণ, সুরক্ষিত যাত্রীরা

ওয়েবডেস্ক- যান্ত্রিক ত্রুটির (Mechanical error) জেরে ইমার্জেন্সি ল্যান্ডিং (Emergency landing) এয়ার ইন্ডিয়া এক্সপ্রেসের (Air India Express) ফ্লাইটের। বৃহস্পতিবার কোচিতে জরুরি অবতরণ করানো হয়েছে জেড্ডা-কোঝিকোড় ফ্লাইটকে। ফ্লাইটে থাকা ১৬০ জন যাত্রীকে নিরাপদেই নামানো হয়েছে।

সূত্রের খবর, ল্যান্ডিং গিয়ারে সমস্যা ও টায়ার ফেলিওরের জন্য ফ্লাইটটির জরুরি অবতরণ করানো হয়। বিমানটি সৌদি আরবের জেড্ডা থেকে কেরলের কোঝিকোড় বিমানবন্দরে যাচ্ছিল। মাঝ আকাশে যান্ত্রিক ত্রুটির বিষয়টি আন্দাজ করেন বিমান চালক। তিনি কোনও রকম ঝুঁকি না নিয়ে জরুরি অবতরণ করে। বৃহস্পতিবার সকালে তড়িঘড়ি কোচিতে বিমানটিকে জরুরি অবতরণ করানো হয়। যাত্রীদের বিকল্প বিমানে কোঝিকোড়ে নিয়ে যাওয়ার নিয়ে যাওয়ার ব্যবস্থা করা হয়। যাঁদের ক্ষেত্রে একান্ত তা সম্ভব হয়নি, তাঁদের কোচি বিমানবন্দরে অস্থায়ীভাবে থাকা-খাওয়ার বন্দোবস্ত করা হবে বলে জানানো হয়েছে বিমান বন্দর সংস্থার তরফে।

আরও পড়ুন- দূষণ রুখতে এবার দিল্লিতে নো পিইউসি, নো ফুয়েল, জারি নির্দেশিকা

কোচি ইন্টারন্যাশনাল এয়ারপোর্ট লিমিটেড বা CIAL এক বিবৃতিতে জানিয়েছে, সফলভাবে জরুরি অবতরণ করানো সম্ভব হয়েছে। সকাল ৯ টা ৭ মিনিটে নিয়ম মেনেই তা রানওয়ে নেমেছে। সকল যাত্রীরাই সুরক্ষিত আছে। ক্রু মেম্বাররা পরিস্থিতির উপর নজর রাখছেন। এইদিনের এই ঘটনার পর ডিজিসিএ বিমান রক্ষণাবেক্ষণের উপর আরও বেশি করে নজরদারির নির্দেশ দিয়েছে।

দেখুন আরও খবর-